Mindūnų pagrindinė mokykla

Mindūnų pagrindinė mokykla – buvusi mokykla Mindūnų kaime (Molėtų rajonas). Įstaigos kodas 191229796.

Istorija 
Mindūnų mokykla įkurta 1912 m. rugsėjo 1 d. Likiškių k., veikė Šeršniovo Artemijaus name, 16 m² kambaryje (mokytoja Nina Suchorukova). Pirmaisiais metais ją lankė 10 moksleivių. 1913–1914 mokslo metais mokykla perkelta į Mindūnus (veikė Antano Kučinsko name), o nuo 1914 m. spalio uždaryta.

Mindūnų pradžios mokyklos veikla atnaujinta 1917 m. (mokytojas Pranas Kaminskas). 1918 m. mokykla perkelta į Zamokų kaimą, o 1920 m. – vėl į Mindūnus. 1937 m. Likiškių kaime pastatytas Mindūnų pradžios mokyklos pastatas, 1937–1938 m. čia mokėsi 60 vaikų.

1937–2004 m. – septynmetė, aštuonmetė, devynmetė, pagrindinė. Mokykloje buvo muziejus. 2004 m. ji prijungta prie Molėtų pradinės mokyklos, jos pastatai perduoti Molėtų krašto muziejui. Ilgainiui uždarytas ir mokykla-skyrius.

Šaltiniai 

Mindūnai
Buvusios Molėtų rajono savivaldybės mokyklos